અમદાવાદના હાર્દ સમા ગણાતા ખાણીપીણી બજારમાં પણ રાજકીય પાર્ટીઓ પોતાનો ચૂંટણી પ્રચાર કરી રહી છે. અમદાવાદમાં લો ગાર્ડન, વાસણા ભઠ્ઠા, પરિમલ તેમજ કોટ વિસ્તારના મહત્વના ગણાતા માણેકચોકના રાત્રિ બજારમાં ભાજપના ખાડિયા વોર્ડના કાર્યકરો ચૂંટણી પ્રચાર માટે નીકળ્યા હતા. માણેકચોકનું રાત્રિનું ખાણીપીણી બજાર એક આગવી ઓળખ ધરાવે છે અને અમદાવાદમાં આવતા લોકો આ બજારની અચૂક મુલાકાત લે છે. શનિવારે રાત્રે પણ ખાણીપીણી બજારમાં લોકો સ્વાદિષ્ટ વસ્તુઓની મજા માણી રહ્યા હતા ત્યારે ખાડિયા વોર્ડના ભાજપના કાર્યકરો ચૂંટણી પ્રચાર માટે નીકળ્યા હતા.